<classify> RAIS mpya wa Baraza la vyama vya soka Afrika Mashariki na Kati Cecafa, Wallace Karia pichani ameahidi kuimarisha na kuboresha michezo ndani ya nchi wanachama.Karia ambaye pia ni Rais wa Shirikisho la Soka Tanzania TFF alichaguliwa bila kupingwa kuongoza Cecafa miaka minne katika uchaguzi mkuu uliofanyika Kampala.Nitaboresha michezo kwa maana ya upatikanaji wa wadhamini kwa mashindano ya klabu, wanawake na yale yanayoshirikisha nchi pia nitaimarisha michuano ya soka la ufukweni na nitasimamia nchi waalikwa kushiriki kikamilifu kwenye michuano inayoadaliwa na Cecafa, alisema Karia.Pia Karia alisema atahakikisha yanakuwepo mashindano yanayohusisha umri chini ya miaka 15 ili kuwa na timu bora za taifa za baadae.Kwa sasa tuna mashindano kuanzia U-17 hadi timu za wakubwa nitahakikisha tunakuwa na mashindano ya U-15 kwa wanawake na wanaume ili baadaye tuwe na timu za taifa imara zitakazoweza kushindana, alisema Karia.Karia ambaye atakuwa madarakani kwa miaka minne atakuwa na Makamu wa Rais wawili, Francis Amin kutoka Sudan Kusini na Esayas Jiro kutoka Ethiopia. Pia aliyekuwa Katibu Mkuu wa CECAFA, Nicholas Musonye amejiuzulu nafasi yake baada ya kuhudumu kwa miaka 20.  <topic>: KITAIFA 